Vain erittäin harvoin heikentynyt terveys tai toimintakyky estää liikuntaharjoittelun kokonaan. Sairauden vuoksi täytyy liikkumista joskus tilapäisesti vähentää tai muuttaa, mutta pyrkimyksenä tulisi olla mahdollisimman säännöllinen harjoittelu. Useimmissa pitkäaikaissairauksissa liikunta on keskeinen osa sairauden hyvän hoitotasapainon ylläpitämistä. Yhdessä fysioterapeutin kanssa aloitettu liikuntaharjoittelu on turvallista ja tehokasta.